Lanthùis Bloemhof

Lanthùis Bloemhof ta un eks-kas di plantashi na Kòrsou, situá na Santa Rosaweg den Willemstad. E ta den uso komo museo anekso galeria.

 Historia 
Lanthùis Bloemhof a wòrdu konstruí den siglo 19; inisialmente e tabata yama Lanthùis Nooijt Gedagt. E lanthùis tabata ubiká riba un asina yama plantashi di awa: riba e tereno e awa tabata wòrdu warda den posnan i bendi pa uso den kunuku i pa limpieza. Landhuis Bloemhof, beautiful-curacao.nl Ademas, tabata bende awa di yobida komo awa di bebe. Despues tabata kultivá laraha riba e plantashi, un fruta sítriko ku ta ser usa pa traha di likor Blue Curaçao.thumb|left|180px|Plantashi Bloemhof entre 1890 i 1909

Bloemhof a kambia di propietario hopi biaha. E promé benta a tuma lugá na 1735, pero for di 1919, ora Emma Lopez Penha a kumpra e kas di kunuku, esaki a keda den famia Maduro.Bloemhof, Nooijt Gedagt, Porta di Heru, Lánthùisnan di Kòrsou (2020)  May Henriquez (1915-1999), pintor i eskultor i nieta di Emma Lopez Penha, tabata keda durante su fakansi hopi tempo den kas di su wela na Bloemhof. Dor di su enbolbimento den e añanan di 50 di siglo XX, Bloemhof a bira un lugar di reunion pa eskritor, poeta, pintor, eskultor i otro artistanan. E movementu artístiko di Kòrsou, e Trapistanan, a tene aki su di dos gran exposishon kolektivo na 1956. Awe Bloemhof ta un museo ku anekso un espasio di eksibishon. May Henriquez su yu muhénan a lanta un fundacion na 2003 pa garantisá e aspekto kultural. Kontinuamente tin exposishonnan di arte karibense ta tuma lugá i ta duna lectura, tayer, kurso i konsiertonan. thumb|left|180px|Tayer di May Henriquez na lanthùis Bloemhof

Den e lanthùis tin hopi arte i antik di Kòrsou i otro parti, incluso entre otro un parti di e kolekshon di arte di e famia Henriquez. Den e tienda aki tin buki na benta riba e isla i y rekuerdonan kolorido ku a wordo trahá lokalmente. E tayer di May Henriquez ta den e kas di shèrs, un edifisio largo banda di e edifisio prinsipal. E ta restorá den e mesun estado ku tempu e tabata traha aden ainda. Den e mesun edifisio tambe tin un biblioteka ku prinsipalmente buki di arte visual, archivonan artistiko y hopi teksto di teatro na Papiamentu. Den e kura di e lanthùis tin un kas di baño antiguo i un pisina i un hòfi ku posnan di awa, tankinan di awa i un dam. Tambe ta haya aki un hardin di eskultura, e tayer di eskultor Hortence Brouwn i e katedral di sumpiña di Herman van Bergen.

 Arkitektura 
Lanthùis Bloemhof ta un edifisio monumental, konstruí den estilo mediteráneo. E edifisio prinsipal di dos piso ta simétriko i tin un dak di sia. E galerianan habri na banda i e alanan na banda tin un dak ku ta len. Tin tres kamber na kada banda di e dak.

Category:Kòrsou